|  |  |  |
| --- | --- | --- |
| Informasjonsark til huseierePressemelding til Brønnøysunds avisInformasjonstekst til Vega kommunes hjemmeside | Deres ref:Vår ref:Sted:Dato: | August 2020 |

**Fo****toregistrering av eldre bygninger i Vega kommune**

Mandag 24. august starter Norsk institutt for kulturminneforskning (NIKU) arbeidet med fotoregistrering av rundt 390 eldre bygninger i Vega kommune, på oppdrag for Helgeland museum, avdeling Vega. Registreringen er utvendig og visuell, og den vil foregå raskt og være ferdigstilt innen utgangen av august.

Målet med undersøkelsen er å få oversikt over tap, tilstand og endring av SEFRAK-registrerte bygninger eldre enn 1900. Bygningene vil bli fotografert og sammenlignet med foto fra tidligere registreringer. Resultatene av undersøkelsen skal gi faktagrunnlag for å vurdere virkemidler i fremtidig kulturminneforvaltning.

Tilsvarende registrering er tidligere gjennomført i Riksantikvarens miljøovervåkingsprogram «Status for verneverdige kulturminner i utvalgte kommuner» i 2003, 2008 og 2013, og vil bli gjentatt i 2023.

**SEFRAK-bygning**

Bygning som inngår i SEFRAK-registeret (SEkretariatet For Registrering Av faste Kulturminner), som er et landsdekkende register over bygninger eldre enn 1900, samt yngre bygninger i nordlige områder. Bygningene er digitalt kartfestet via Matrikkelen. SEFRAK-registeret gir ikke vernestatus.

**NIKU**

Norsk institutt for kulturminneforskning er et uavhengig kulturminnefaglig institutt, som driver forskning og oppdragsvirksomhet for offentlig forvaltning og private aktører på felter som bygningsvern, arkeologi og konservering.

**Kontakt**

* Øyvind Svenning, Helgeland museum: oysv@helgelandmuseum.no
* Åse Dammann, NIKU: ase.dammann@niku.no

Vennlig hilsen

Åse Dammann, NIKU